recursal/SuperWikiNEXT-32B huggingface dataset:
**רוברט אוברמייר**  (באנגלית: **Robert Franklyn Overmyer**;‏ 14 ביולי 1936, לוריין - 22 במרץ 1996, דולות') היה טייס ניסוי ואסטרונאוט אמריקני אשר לקח חלק בתוכניות חלל וטס לחלל פעמיים.

ביוגרפיה
--------

רוברט אוברמייר נולד בעיירה לוריין שבאוהיו וגדל בעירו. לאחר סיום בית הספר הוא למד פיזיקה באוניברסיטה אותה סיים בשנת 1958.

לאחר סיום הלימודים הוא התגייס לחיל הנחתים של ארצות הברית וסיים קורס טיס. הוא שירת ביפן וכעבור שנה נשלח לקורס טייסי ניסוי בבסיס חיל האוויר אדוארדס.

שירות בנאס"א
------------

בשנת 1969 אוברמייר התקבל ליחידת האסטרונאוטים של נאס"א. בהיותו בנאס"א אובמייר תחילה עבד במחלקה טכנית של פרויקט סקיילאב. בהמשך הוא היה בצוות תמיכה של תוכנית אפולו-סויוז. לאחר סיום פרויקט זה אוברמייר היה חלק של צוות טכני של מעבורת החלל קולומביה.

רוברט אוברמייר היה טייס במשימה STS-5 שהמריאה בשנת 1982 כאשר על סיפונה רוברט אוברמייר, ואנס בראנד, ג'וזף אלן ו-ויליאם לנויר. זו הייתה הפעם הראשונה שלחלל נשלח צוות של 4 אנשים. בשנת 1985 אוברמייר היה מפקד טיסה של מעבורת במשימה STS-51-B. בשנת 1986 הוא היה בצוות חקירה של אסון צ'לנג'ר.

הוא עזב את נאס"א וחיל הנחתים בשנת 1986.

לאחר פרישה מנאס"א
-----------------

לאחר פרישה מנאס"א אוברמייר המשיך בפעילותו בתחום התעופה. הוא הצטרף לצוות של מקדונל דאגלס ועבד בחברה עד לשנת 1995. בסוף שנת 1995 הוא הצטרף לחברת Cirrus Design שפיתחה מטוסים. הוא היה חבר בצוות ניסוי של מטוס Cirrus VK-30 ו-Cirrus SR-20. בשנת 1996, במהלך טיסת ניסוי הוא נהרג.

קישורים חיצוניים
----------------

ויקישיתוף מדיה וקבצים בנושא **רוברט אוברמייר** בוויקישיתוף
* רוברט אוברמייר באתר נאס"א (באנגלית)
* ביוגרפיה
* רוברט אוברמייר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2246 7240
* LCCN: no2011101135
* SNAC: w6d03x6j
* VIAF: 172219950
* WorldCat: lccn-no2011101135

 |
עקרון הפעולה של דלתא PWM. אות המוצא (כחול) מושווה לגבולות (ירוק). הגבולות מתאימים לאות הרפרנס (אדום), מוסט בערך נתון. אות ה - PWM מתחלף בכל פעם שהמוצא מגיע לאחד הגבולות.
**אפנון דלתא** (באנגלית: **Delta Modulation**; בראשי תיבות: **DM**) היא טכניקת המרה מאנלוגי לדיגיטלי ומדיגיטלי לאנלוגי של אותות המשמשים להעברת מידע קול שבו איכות אינה בעלת חשיבות עליונה. שיטה זו היא הצורה הפשוטה ביותר של אפנון דופק מקודד דיפירנציאלי (DPCM) שבו ההבדל בין דגימות עוקבות מקודד לרצף ביטים. באפנון דלתא, המידע המועבר המציין את ההפרש מקודד לביט בודד. המאפיינים העיקריים של השיטה הם:

* האות אנלוגי מקורב לסדרה של מקטעים.
* כל מקטע של האות המקורב מושווה לזה שלפניו, והסיבית הבאה נקבעת על ידי השוואה זו.
* רק שינוי המידע נשלח, כלומר, רק עלייה או ירידה של משרעת האות מן המדגם הקודם נשלחת ואילו מצב ללא שינוי גורם לאות מאופנן להישאר במצבו הקודם.

כדי להגיע ליחס גבוה של אות לרעש, אפנון דלתא חייב להשתמש בטכניקות דגימת יתר (oversampling), כלומר, דגימת האות האנלוגי נדרשת להיות בתדר גבוה פי כמה מאשר תדר נייקוויסט.

אפנון דלתא הוא מקרה פרטי של אפנון דופק מקודד דיפירנציאלי.

עקרון הפעולה
------------

במקום לכמת את הערך המוחלט של גל אנלוגי נכנס, אפנון דלתא מכמת את ההבדל בין הצעד הנוכחי לצעד הקודם.
המקודד מורכב מקוונטייזר שממיר את ההבדל בין אות הקלט לבין הממוצע של הצעדים הקודמים. בצורתו הפשוטה ביותר, הקוונטייזר יכול להיות ממומש על ידי משוון שמתח הרפרנס שלו הוא 0, אשר הפלט שלו הוא 1 או 0 אם האות קלט חיובי או שלילי בהתאמה. זה גם קוונטייזר של ביט בודד שכן הוא מקודד רק ביט בודד בכל פעם. המפענח הוא פשוט אינטגרטור אשר הפלט שלו עולה או נופל עם כל 1 או 0 שמתקבלים. האינטגרטור עצמו מהווה מסנן מעביר נמוכים.

הספק מוצא
---------

באפנון דלתא יש הגבלה על המשרעת של אות הקלט, כי אם לאות המועבר יש נגזרת גדולה (שינויים פתאומיים) אז האות המאופנן לא יכול לעקוב אחר אות הקלט ומתרחשת תופעה הנקראת "העמסת שיפוע" ("slope overload"). תופעה זו מתארת מצב בו צעד הבסיס קטן מדי או גדול מדי מכדי לעקוב אחרי השינוי המהיר של האות. לדוגמה, אם אות הקלט הוא

{\displaystyle m(t)={A\cos(\omega t)}}

האות המאופנן, המהווה נגזרת של אות הכניסה, הוא

{\displaystyle |{\dot {m}}(t)|\_{max}=\omega A}

כאשר התנאי להימנעות מהעמסת שיפוע הוא

{\displaystyle |{\dot {m}}(t)|\_{max}=\omega A<\sigma f\_{s}}

כך שהמשרעת המקסימלית של אות הכניסה יכולה להיות

{\displaystyle A\_{max}={\sigma f\_{s} \over \omega }}

כאשר fs הוא תדר הדגימה, ω הוא תדר אות הכניסה ו - σ הוא גודל צעד הקוונטיזציה. נקבל כי Amax הוא המשרעת המרבית שניתן לשדר תחת אפנון דלתא מבלי לגרום להעמסת שיפוע. הספק המוצא תלוי במשרעת המרבית.

ראו גם
------

* PCM
* תורת הדגימה (עיבוד אותות)
* אפנון דופק מקודד דיפירנציאלי

קישורים חיצוניים
----------------

* הסבר על אפנון דלטא
**ג'יימס וולטר קנדי** (באנגלית: **James Walter Kennedy**;‏ 8 ביוני 1912 – 26 ביוני 1977) היה פוליטיקאי ויחצן אמריקאי, אשר שימש כקומישינר השני של ליגת ה-NBA בין השנים 1963–1975. הוכר כחבר בהיכל התהילה של הכדורסל בשנת 1981. כמו כן כיהן כראש עיריית סטמפורד שבקונטיקט בין השנים 1960–1963.

ביוגרפיה
--------

קנדי נולד בעיר סטמפורד שבקונטיקט. בילדותו חלה בשיתוק ילדים, אשר הותיר אותו עם נכות קלה שמנעה ממנו לעסוק בספורט. לאחר לימודיו באוניברסיטת נוטרדאם עסק בניהול מחלקת הספורט בבית ספר תיכון בסטמפורד, ובשנות ה-40 חזר לנוטרדאם בה שימש כיחצן של קבוצות האוניברסיטה. בשנת 1946 מונה ליחצן של ליגת ה-BAA אשר בהמשך התמזגה עם ליגת ה-NBL כדי ליצור את ליגת ה-NBA. לאורך מרבית שנות ה-50 עסק ביחסי הציבור של קבוצת הראווה הארלם גלובטרוטרס, עד שנת 1959 בה נבחר לראש עיריית סטמפורד.

### קומישינר ה-NBA

בשנת 1963 נבחר קנדי על ידי בעלי הקבוצות ב-NBA למחליפו של מוריס פודולוף כקומישינר הליגה. בעת מינויו כללה ה-NBA‏ 9 קבוצות בלבד, ועד התפטרותו מהתפקיד בשנת 1975 התרחבה הליגה ל-18 קבוצות. בתקופה זו שיפרה הליגה את מצבה הכלכלי באופן ניכר, כאשר ההכנסות שלה גדלו בכ-200%, ומספר הצופים גדל מ-1.9 מיליון צופים בעונה לכ-8 מיליון צופים בעונה.

אחת ההחלטות הזכורות ביותר מכהונתו היא הטלה של קנס בגובה 500 דולר על מאמן בוסטון סלטיקס, רד אאורבך, בגין התנהגותו במשחק קדם עונה בשנת 1963. באותה עת היה זה הקנס הגבוה ביותר שהוטל בליגה על שחקן או מאמן. כמו כן בולטת הכרעתו לקבל את הערעור של קבוצת שיקגו בולס על החלטות השופטים במשחק מול אטלנטה הוקס בעונת 1969/1970. קנדי קיבל את טענת הקבוצה כי שגיאת השופטים בשניות הסיום של המשחק לא הייתה הוגנת, והורה על קביעת "משחק חוזר" של השנייה האחרונה במשחק.

במקביל לתפקידו כקומישינר ה-NBA שירת קנדי במשך 13 שנים בדירקטוריון של היכל התהילה של הכדורסל, מתוכן שנתיים כנשיא ההיכל, ובשנת 1981 נכלל בעצמו כחבר בהיכל התהילה. מאז עונת 1974/1975 מעניקה ליגת ה-NBA מדי שנה את פרס האזרחות של ג'יי. וולטר קנדי לשחקן, מאמן או חבר צוות "אשר הפגין שירות ומסירות יוצאת דופן לקהילה".

ב-26 ביוני 1977 נפטר קנדי כתוצאה ממחלה בכבד, כשבועיים לאחר יום הולדתו ה-65.

קישורים חיצוניים
----------------

* דף ההנצחה של קנדי באתר היכל התהילה של הכדורסל

הערות שוליים
------------

1. 1 2  דף ההנצחה של קנדי, באתר היכל התהילה של הכדורסל
2. 1 2 3 4  ההודעה על פטירתו של קנדי, באתר הניו יורק טיימס, 27 ביוני 1977
3. ↑  The Phantom Buzzer Game, באתר legendsrevealed.com,‏ 6 במאי 2015

| נציבי ליגת ה-NBA |
| --- |
| 

|  |
| --- |
| מוריס פודולוף (1946–1963) • ג'יי. וולטר קנדי (1963–1975) • לארי אובריאן (1975–1984) • דייוויד סטרן (1984–2014) • אדם סילבר (2014–הווה) |

 |
**מבצר תלעפר**
(למפת עיראק מוגדלת)בגדאדבגדאד
מוסולמוסול
בצרהבצרה
ארבילארביל
כירכוככירכוכ
פלוג'הפלוג'ה
סולימאניהסולימאניה
כרבלאכרבלא
נג'ףנג'ף
רמאדירמאדי
**טורקיה**
**סוריה**
**יר.**
**ערב הסעודית**
**כווית**
**איראן**
**המ.  
הפ.**מבצר תלעפר**מבצר תלעפר**(למפת עיראק רגילה)בגדאדבגדאד
מוסולמוסול
בצרהבצרה
ארבילארביל
כירכוככירכוכ
פלוג'הפלוג'ה
סולימאניהסולימאניה
כרבלאכרבלא
נג'ףנג'ף
רמאדירמאדי
**טורקיה**
**סוריה**
**יר.**
**ערב הסעודית**
**כווית**
**איראן**
**המ.  
הפ.**מבצר תלעפר**מבצר תלעפר**
מבצר תלעפר ב-2007
**מבצר תלעפר**(בטורקית: **Telafer Kalesi**) היה מבצר ששכן בעיר תלעפר, עיר במחוז נינוה בצפון עיראק. המבצר נבנה על ידי האימפריה העות'מאנית, על גבי שרידים ששרדו מהתקופה האשורית. התל שכן 70 ק"מ מערבית לעיר מוסול.

בשנת 2003, בעת הפלישה לעיראק במלחמת עיראק, שכנו במבצר ראש העיר, משרדי העירייה וכן מטה המשטרה של העיר. לאחר מכן שימש המבצר כבסיס לכוחות האמריקאים שלחמו ב-2005 בקרב תלעפר (אנ') במלחמתם בארגון אל-קאעידה. ביוני 2014 נפל המבצר לידי כוחות המדינה האסלאמית, והם השתמשו במבצר כבית כלא לנשים ונערות. לכלא הועברו כ-450-500 נשים ונערות, כ-150 מתוכן היו נשים לא נשואות יזידיות או נוצריות, שנמסרו ללוחמי הארגון כפרס או נמכרו כשפחות מין.

בדצמבר 2014 כוחות ארגון המדינה האסלאמית פוצצו את החומות המערביות והצפונית של המבצר, וגרמו נזק רב. בנוסף הם ביצעו מספר חפירות בהריסות המבצר, כנראה במטרה למצוא ממצאים ארכאולוגיים שישמשו להם למכירה. אירינה בוקובה, המנכ"לית של ארגון אונסק"ו, גינתה בחריפות את הרס המבצר.

הערות שוליים
------------

1. 1 2  The Pacification of Tal Afar
2. 1 2  Extremist IS militants damage ancient citadel, two shrines in Iraq's Nineveh
3. ↑  Iraq: ISIS executes at least 150 women for refusing to marry its militants
4. ↑  ISIS destroys several more sites in Mosul and Tal Afar
5. ↑  UNESCO Director-General strongly condemns attacks at ancient site of Tel Afar in Iraq
"סמל השעות היפות" של ליונס מייד
אוטו גלידה של ליונס מייד בקיימברידג' בשנות ה-60
**ליונס מייד** (באנגלית: **Lyons Maid**) הוא מותג גלידות ושלגונים בריטי של חברת J. Lyons and Co.‎ שנוסד בשנת 1925.

מוצרי גלידות ידועים של ליונס מייד היו הגלידות "Zoom",‏ "Strawberry Mivvie",‏ "Orange Maid",‏ "Lolly Gobble Choc Bomb",‏ "Fab" ו-"Haunted House".

שיא הצלחת המותג היה ככל הנראה בשנות ה-70, אז נמכרו גלידות ליונס מייד במגוון רחב של סוגים. מוצרי הגלידה התקשרו פעמים רבות לדמויות מהטלוויזיה או מהקולנוע וכללו הפתעות. לעיתים קרובות כללו המוצרים עטיפות ייחודיות, ואף הופצו בהם רצועות קומיקס.

למשל, הופצו גלידות שבהן נכללו תחת העטיפה קלפים של פרקי סדרת הטלוויזיה "חלל: 1999" (Space: 1999), או מסכות של דמויות ראשיות ב"מלחמת הכוכבים" ועובדות מעניינות על אודות סרטי הסדרה, או אלמנטים הקשורים ל"סטיב אוסטין, האיש השווה מיליונים", "סופרמן" ואף ארטיקים מסוג "גול" על מקלות המגולפים בדמויותיהם של כדורגלני התקופה.

הלוגו של ליונס מייד, שנודע רשמית כ"סמל השעות היפות" (Good Time Sign), המציג שלושה ילדים רוקדים, הופיע תחילה על רכבי אוטו גלידה בלבד, אך עם הזמן שולב במכלול המוצרים של המותג. הוא נמצא בשימוש עד 1992, אז עבר המותג לשליטת נסטלה. נסטלה שילבה תחילה את הלוגו הבינלאומי הסטנדרטי שלה למוצרי גלידה, שעשוי בצבעי כחול-לבן, עם "סמל השעות היפות" של ליונס מייד. מיתוג זה התקיים עד 1998, אז בוטל המותג ליונס מייד ומוצרי הגלידה שלו החלו לנשוא את לוגו הגלידה הסטנדרטי של נסטלה.

המתחרה העיקרי של גלידות ליונס מייד היה גלידות Wall's, מותג שנמצא כיום בבעלות יוניליבר. עם מוצרי Wall's ניתן למנות את Mini Milk או טילון קורנטו (Cornetto) שעדיין נמכרים כיום.

ב-2008 החליטה יצרנית הגלידה הבריטית R&R Ice Cream לחדש את מותג ליונס מייד. שרלוט המבלינג (Charlotte Hambling), מנהלת שיווק בכירה בחברה, אמרה אז כי: "על ידי החזרת ליונס מייד לשולחן ארוחת הערב במקומות שונים ברחבי המדינה, נגרה את המטען הנוסטלגי העז שנקשר עם המותג, כמו גם את המסורת הצרכנית החזקה ואת מידות המודעות הצרכנית והאמון הגבוהות שהמותג נהנה מהן. באמצעות מוצרי ליונס מייד החדשים שלנו, אנו מסתייעים בגורמים אלו ומציגים שלל מנות אהובות על החוג המשפחתי, וכמו כן מייסדים את המותג מחדש."

קישורים חיצוניים
----------------

ויקישיתוף מדיה וקבצים בנושא **ליונס מייד** בוויקישיתוף
* מידע נוסף על ליונס מייד, לצד תמונות של עטיפות של גלידות ליונס מייד

הערות שוליים
------------

1. ↑  J. Lyons & Co: Products - Group 2
2. ↑  "R&R announces new Winter ice cream range". TalkingRetail.com. 4 בספטמבר 2008. אורכב מ-המקור ב-2012-04-06. נבדק ב-2012-06-02. `{{cite web}}`:  (עזרה)
**ברייני** (באנגלית: **Bryni**) היה מלך ממלכת סאסקס בראשית המאה השמינית. ככל הנראה ברייני מלך לצד נות'הלם וואט וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה. 

התיעוד ההיסטורי היחיד לפעולותיו של ברייני בתקופת שלטונו היה צו מלכותי שהוציא קודם לשנת 705 בו הוא נושא את התואר "ברוני דוכס סאת'סקס" (*Bruny dux Suthsax*). העדים להוצאת צו זה היו המלכים נות'הלם וואט. עצם העובדה שנות'לם וואט עדים לצו מעיד על מעמדו של ברייני הזהה למעמדם בעת הוצאת הצו, או גבוה ממעמדם.

קישורים חיצוניים
----------------

* קורות חיים של מלכי סאסקס
* מלכי סאסקס באתר ה-BBC

הערות שוליים
------------

1. ↑  צו מלכותי שהוציא ברייני בשנת 705 לערך

| מלכי סאסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אלה • קיסה • את'לוויל • אידוולף • אקגוולד • ברתאן • אנדהאן • נות'הלם • ואט • ברייני • אוסריק • אתלסטאן • אתלברט • אוסמונד • אוסוולד • אוסלאק • אילדוולף • אאלפוולד • אידווין |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |
**אאלפוולד** (באנגלית: **Ælfwald**) היה מלך או דוכס ממלכת סאסקס בשלהי המאה השמינית.

מלכותו
------

אאלפוולד מלך לצידם של אילדוולף, אוסלאק, מלך סאסקס, וייתכן שגם מלך לצידם של אוסוולד ואוסמונד. ייתכן שאאלפוולד היה אחד מחברי מועצת זקני הממלכה (אלדרמן) אשר שלטו בה יחדיו, ולכן נשא את התואר "מלך".

פרטים מועטים בלבד ידועים אודות מלכותו. אאלפוולד חתום כעד על צו מלכותי שהוציא אילדוולף משנת 765 בו מופיע התואר "אאלהוולד רקס" (*Ælhuuald rex* - המלך אלהוולד).

אאלפוולד חתום כעד על צו מלכותי שהוציא אופה, מלך ממלכת מרסיה משנת 772, לאחר שהשתלט על ממלכת סאסקס. בצו זה נושא אלפוולד את התואר "אאלבוולד דוקס" (*Ælbuuald dux* - הדוכס אלבוולד) דבר המעיד על הירידה במעמדו ובמעמד מועצת הזקנים ממעמד מלך שליט למעמד של דוכס. בצו זה מופיע אאלפוולד לאחר אוסוולד ואוסמונד, אולם לפני אוסלאק, דבר שייתכן שיש בו כדי לציין את מעמדו במועצת הדוכסים.

לא נותרו עד ימינו צווים שהוצאו על ידי אאלפוולד, ולא ידוע אם הוציא צווים.

קישורים חיצוניים
----------------

* קורות חיים של מלכי סאסקס
* מלכי סאסקס באתר ה־BBC

הערות שוליים
------------

1. ↑  צו מלכותי משנת 765 לערך
2. ↑  צו מלכותי משנת 772

| מלכי סאסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אלה • קיסה • את'לוויל • אידוולף • אקגוולד • ברתאן • אנדהאן • נות'הלם • ואט • ברייני • אוסריק • אתלסטאן • אתלברט • אוסמונד • אוסוולד • אוסלאק • אילדוולף • אאלפוולד • אידווין |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |
אין תמונה חופשיתאין תמונה חופשית
הרב **יעקב דוב בער רפפורט** (ה'תרכ"ב, 1862 – י"ז בחשוון ה'תרפ"ח, 12 בנובמבר 1927) היה רב ליטאי, רבן של רבינשוק וזיימל במשך עשרות שנים, ובסוף ימיו רבה הראשון של כפר סבא.

ביוגרפיה
--------

נישא לחיה קיילא בתו של הרב יוסף זכריה שטרן ונכדתו של הרב מרדכי גימפל יפה. כיהן ברבנות העיירה רבינשוק בלטביה ובשנת ה'תרנ"ו (1896) התמנה במקום הרב אברהם יצחק הכהן קוק כרבה של העיירה זיימל, תפקיד בו נשא במשך קרוב לשלושים שנה. בתו יוכבד נישאה בשנת תרנ"ט, 1899, לרב אשר ניסן לויטן.

בשנת ה'תרפ"ו, 1926, עלה לארץ ישראל והיה לרבה הראשון של כפר סבא, עד לפטירתו בשנת ה'תרפ"ח.

לאחר פטירתו נישאה בתו הצעירה רחל גיטל לרב אברהם ריניק (רניק), תלמיד ישיבת חברון יוצא וילנה, והוא התמנה תחת חמיו כרבה של כפר סבא. בכפר סבא יש רחוב שנקרא על שמו.

קישורים חיצוניים
----------------

* ר' יעקב דוב רפפורט איננו, דואר היום, 13 בנובמבר 1927

ספרו
* ****חקר דין****, אודסה: דפוס משה אליעזר בילינסון, תרמ"ז, באתר היברובוקס

הערות שוליים
------------

1. ↑  דובער בן הרב מרדכי גימפל יפה, בצלאל וזלמן יפה, ברכה לרגל מינוי הרב רפפורט, המליץ, 14 בדצמבר 1896, עמ' 6.
2. ↑  רב חדש בכפר סבא, דואר היום, 13 בדצמבר 1927.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522739605171

 |
תבנית {{מנהיג}} ריקה מתוכן. יש להזין פרמטרים בערך או בוויקינתונים. 
**סיקסרד** (באנגלית: **Seaxred**) היה מלך ממלכת אסקס בין השנים 616–617.

סיקסרד היה בנו של קודמו, המלך סאברט. במותו של אביו ירש אותו יחד שני אחיו סאוורד, ומלך לצידו. ייתכן שמלך לצידם אח נוסף בשם סיקסבולד.

בעוד שאביהם התנצר בשנת 604 וניסה לנצר את הממלכה, בניו נותרו פגנים באמונתם. במותו השיבו סיקסרד וסאוורד את דת המדינה לדת הקלטית הפגנית, וגירשו את מילטוס הקודש -ההגמון של לונדון מהממלכה לאחר שהוא סירב לתת להם את לחם הקודש. 

בשנת 617 פלש צבא ממלכת וסקס לאסקס, ושני האחים נהרגו בקרב למול הצבא הפולש.

קישורים חיצוניים
----------------

* קורות חיים באתר ה-BBC
* ממלכת אסקס באתר worldtimelines

| מלכי אסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אסקווין • סלדה • סאברט • סיקסרד(א) • סאוורד(א) • סיגברט • סיגברט • סוויתהלם • סיגהרה(א) • סאבי(א) • סיגהרד(א) • סוואפרד(א) • אופה • סאלרד(א) • סוואפברט(א) • סווית'רד • סיגריק • סיגרד
**(א)** מלך לצד מלך אחר |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |

|  |  |  |
| --- | --- | --- |
| **הקודם**:**סאברט** | **מלכי אסקס** 616 לערך - 617 לערך  מלך לצד סאוורד | **הבא**:**סיגברט** |
**אליסה ברטולי** (באיטלקית: **Elisa Bartoli**; נולדה ב-7 במאי 1991) היא כדורגלנית איטלקייה, המשחקת בעמדת המגן ברומא ובנבחרת איטליה.

קריירת מועדונים
---------------

ברטולי שיחקה שלוש עונות בקבוצה מעיר הולדתה, עד שבשנת 2012 הצטרפה למועדון הכדורגל טורס. בשנת 2015 היא חתמה במועדון הכדורגל מוזניקה, ולאחר עונה אחת בלבד בשורותיה חתמה בפיורנטינה. בשנת 2018 היא חתמה במועדון הכדורגל מרומא, אשר הוקם בחודש יולי של אותה השנה, ומיד הפכה לקפטנית הקבוצה.

קריירה בינלאומית
----------------

היא זומנה לראשונה לנבחרת הבוגרת כחלק מהסגל האיטלקי ליורו 2013, היא וחברותיה לנבחרת הגיעו עד לרבע הגמר בטורניר. לטורניר היורו של 2017 העפילה ברטולי עם נבחרתה, אך בטורניר עצמו הן כשלו ולא הצליחו לעבור את שלב הבתים. בגביע העולם בכדורגל נשים 2019 לעומת זאת, הגיעה ברטולי עם נבחרתה עד לשלב רבע הגמר בטורניר.

תארים
-----

**טורס**

* אליפות איטליה (2): 2012/13, 2022/23
* הסופר קאפ האיטלקי (1): 2013

קישורים חיצוניים
----------------

ויקישיתוף מדיה וקבצים בנושא **אליסה ברטולי** בוויקישיתוף

* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* הפרופיל של ברטולי באתר הרשמי של רומא
**אוסמונד** (באנגלית: **Osmund**) היה מלך ממלכת סאסקס באמצע המחצית השנייה של המאה השמינית. 

פרטים מועטים בלבד ידועים אודות מלכותו, אולם ידוע שבשנים 760–772 מלך בממלכה, ככל הנראה לצד אוסוולד, אאלפוולד ואוסלאק. ייתכן שמלך קודם לשנת 760 וייתכן שמלך לאחר שנת 772. ייתכן שאוסמונד, אוסוולד, אאלפוולד ואוסלאק היו מועצת זקנים ששלטה בממלכה (כל אחד היה אלדרמן - חבר מועצה, אשר נשא את התואר "מלך").

על פי דברי הימים האנגלו סאקסים אוסמונד כבר כיהן כמלך סאסקס בעת מותו של הארכיבישוף קת'ברט, בשנת 760 (וככל הנראה מלך קודם לשנה זו).

צו אשר הוציא אוסמונד בשנת 762 (ככל הנראה מדובר בטעות והצו יצא בשנת 765) שרד עד ימינו, ובו נקרא אוסמונד בשם "אוסמונדוס" (*Osmundus*).

בצו נוסף שהוציא אוסמונד בשנת 770 מכונה אוסמונד בתואר "אוסמונדוס רקס" (*Osmundus rex* - המלך אוסמונד).

אוסמונד חתום כעד על צו משנת 772 אשר הוציא אופה, מלך ממלכת מרסיה. בצו זה מכונה אוסמונד בתואר "אוסמונד דוקס" (*Osmund dux* - הדוכס אוסמונד), דבר המעיד על ירידת כוחה של מועצת הזקנים בעקבות כיבוש ממלכת סאסקס על ידי אופה, אולם מעיד על כך שנותרה אוטונומיה מסוימת בממלכה, וכי אוסמונד, כמו גם חברים אחרים במועצת הזקנים, עדיין שלטו בממלכה בשנה זו.

קישורים חיצוניים
----------------

* קורות חיים של מלכי סאסקס
* מלכי סאסקס באתר הBBC

הערות שוליים
------------

1. ↑  צו משנת 762 לערך
2. ↑  צו משנת 770
3. ↑  צו משנת 772

| מלכי סאסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אלה • קיסה • את'לוויל • אידוולף • אקגוולד • ברתאן • אנדהאן • נות'הלם • ואט • ברייני • אוסריק • אתלסטאן • אתלברט • אוסמונד • אוסוולד • אוסלאק • אילדוולף • אאלפוולד • אידווין |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |
**יאן פול ואן הקה** (נולד ב-8 ביוני 2000) הוא כדורגלן הולנדי המשחק בעמדת הבלם בקבוצת ברייטון אנד הוב אלביון מהפרמייר ליג.

קריירה
------

ואן הקה נולד בארנמיויד והחל את הקריירה שלו בקבוצת החובבים גוס. ב-2018 עבר לנאק ברדה, שם שיחק במשך עונה אחת. ב-16 באוגוסט 2019, ערך את הופעת הבכורה שלו בקבוצה הבוגרת של ברדה, בניצחון 5-1 על הלמדון ספורט.

ב-10 בספטמבר 2020, חתם ואן הקה בברייטון אנד הוב אלביון מהפרמייר ליג על חוזה לשלוש שנים.

ב-18 בספטמבר 2020, הושאל ואן הקה להירנפיין לעונת 2020-2021. ב-19 בספטמבר 2020, ערך את הופעת הבכורה שלו בהירנביין בניצחון 3 - 1 על פורטונה סיטארד.

ב-29 באוגוסט 2021, הושאל ואן הקה לבלקברן רוברס מהצ'מפיונשיפ לעונת 2021/2022. ב-16 באוקטובר, ערך את הופעת הבכורה שלו בקבוצה, כששיחק 90 דקות בתיקו 2-2 מול קובנטרי סיטי. ב-11 בדצמבר, כבש ואן הקה את שער הבכורה שלו בקבוצה, כשכבש את השער השני בניצחון 2 - 0 על בורו. הוא נבחר לשחקן העונה של ברייטון בעונת 2021/2022, והפך לשחקן הלוואה הראשון שזכה בתואר זה.

ב-24 באוגוסט 2022, ערך ואן הקה את הופעת הבכורה שלו בברייטון, כשעזר לקבוצה לשמור על שער נקי בניצחון 3 - 0 על פורסט גרין רוברס. שלושה ימים לאחר מכן, ערך ואן הקה את הופעת הבכורה שלו בפרמייר ליג, כשעלה מהספסל בדקה ה-88 במקומו של דני וולבק, ועזר לברייטון לנצח 1 - 0 את לידס יונייטד. ב-21 בינואר 2023, ערך ואן הקה את ההופעה הבכורה שלו בהרכב הפותח של ברייטון, כששיחק 90 דקות בתיקו 2-2 עם לסטר סיטי. ב-24 במאי, שיחק ואן הקה בתיקו 1-1 עם מנצ'סטר סיטי, שהיה מהמשחקים האחרונים של העונה, והבטיח לברייטון מקום בליגה האירופית לעונת 2023/2024.

קישורים חיצוניים
----------------

ויקישיתוף מדיה וקבצים בנושא **יאן פול ואן הקה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
**סיגהרה** (באנגלית: **Sighere**) היה מלך ממלכת אסקס בין השנים 664 עד 683 או 688.

סיגהרה מלך לצד אחיו סאבי, אשר ירש אותו במותו והפך לשליט יחיד.

סיגהרה וסאבי היו אחייניו של קודמם, סוויתהלם ועלו יחד לשלטון לאחר מותו. לפי סברה אחרת היו סיגהרה וסאבי בנים של סיגברט הקטן או של סיגברט הטוב.

במהלך המגפה שפגעה בממלכה בשנת 664 התנצרו סיגהרה וסאבי אולם לאחר המגפה, בעוד שסיגהרה שב לדת הקלטית הפגאנית, סאבי נותר נוצרי, וזמן קצר לאחר עלייתם לשלטון, המחלוקות הדתיות הביאו לסכסוך מזוין. סיגהרה מצא בן ברית בממלכת וסקס הפגאנית, ואילו סאבי מצא תמיכה בממלכת מרסיה. בשל מחלקותיהם השתלט וולפיר, מלך מרסיה על ממלכת אסקס ושלט למעשה על שניהם. וולפיר השיא את סיגהרה לאחייניתו אוסית' (Osyth), בתו של פירות'וולד, מלך סארי שהיה ואסל שלו. בדה ונרביליס מספר בכתביו כי סיגהרה שב לנצרות ביוזמת ההגמון יארומן (Jaruman) אשר נשלח על ידי וולפיר, ורק לאחר המרתו המחודשת לנצרות נשא לאישה את אוסית' הנחשבת לקדושה נוצרייה.

בשנת 673 עזב סיגהרה את נישואיו הכפויים לאוסית' ונאלץ להימלט מהממלכה. הוא מצא מחסה אצל ההגמון בידווין (Beaduwine) בצפון אלמהאם.

לפי גרסה אחרת הייתה זו אשתו שעזבה אותו ונמלטה למנזר, ובשנת 686 פלש עם בן בריתו קאדוואלה, מלך וסקס לממלכת קנט ושלט בה עד מותו.

סיגהרה נפטר בשנת 683 (או 688) והותיר את סאבי כשליט יחיד של ממלכת אסקס.

קישורים חיצוניים
----------------

* קורות חיים באתר ה-BBC
* ממלכת אסקס באתר worldtimelines
* הממלכות האגלו סקסיות הקדומות

| מלכי אסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אסקווין • סלדה • סאברט • סיקסרד(א) • סאוורד(א) • סיגברט • סיגברט • סוויתהלם • סיגהרה(א) • סאבי(א) • סיגהרד(א) • סוואפרד(א) • אופה • סאלרד(א) • סוואפברט(א) • סווית'רד • סיגריק • סיגרד
**(א)** מלך לצד מלך אחר |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |

|  |  |  |
| --- | --- | --- |
| **הקודם**:**סוויתהלם** | **מלכי אסקס** 664–688 | **הבא**:**סאבי** |
**מחנה הוואסונג** (בהנגול: **화성 제16호 관리소** באנגלית: **Hwasŏng** או **Hwaseong**) הוא מחנה עבודה לאסירים פוליטיים בצפון האמגיונג, שבקוריאה הצפונית. שמו הרשמי הוא קוואן-לי-סו (מושבת מחנה עבודה) מספר 16.

מחנה הריכוז מתופעל כמחנה עבודה שאליו נכנסים אסירים למאסר לכל החיים ללא אפשרות שחרור או חנינה. שטחו כ-549 קילומטרים רבועים והוא הכלא הגדול ביותר בצפון קוריאה.

מספר האסירים מוערך בכ-20,000 והם מוגדרים כ"גורמים העוינים את המפלגה או את המהפכה" בגין פעולות כגון התנגדות לשלטונו של קים ג'ונג איל. אסירים רבים הם בני משפחה של חשודים בהתנגדות לשלטון.

חלק מעבודות הכפייה כוללות חפירת מנהרות למתקן פונגיי-רי (אנ'), המהווה מתקן תת-קרקעי (היחידי) לניסויים גרעיניים של צפון קוריאה ונמצא 2 קילומטרים בלבד מהמחנה, תוך חשיפה לקרינה רדיואקטיבית גבוהה. אותו מתקן קרס על עצמו באוקטובר 2017, לאחר מספר ניסויים גרעיניים ולאחר שאזהרות צפון קוריאה על ידי מומחים בין לאומיים שההר בו חצוב המתקן סובל מסינדרום ההר העייף ועלול לקרוס בכל רגע. 200 עובדים נהרגו באירוע.

מעט הדווחים הקיימים בנושא זכויות אדם במחנה מתארים מציאות קשה של עבודת פרך תמידית, מעט שעות שינה ותת תנאים. תיאורים קשים כוללים אסירים המוצאים להורג במכות פטיש לאחר שכרו לעצמם את קברם ונשים שנאנסות על ידי השומרים ונרצחות לאחר מכן.

ראו גם
------

* מחנה קאצ'ון
**ג'ייקוב פריי** (באנגלית: **Jacob Frey**; נולד ב-23 ביולי 1981) הוא עורך דין ופוליטיקאי יהודי-אמריקאי, המכהן כראש עיריית מיניאפוליס שבמינסוטה.

ביוגרפיה
--------

פריי נולד וגדל בווירג'יניה. הוא קיבל מלגת ספורט וסיים תואר ראשון בממשל בקולג' ויליאם ומרי. במהלך לימודיו התחרה בריצות ארוכות. ב-2007 התחרה כחבר נבחרת ארצות הברית במשחקים הפאן-אמריקאיים שהתקיימו בריו דה ז'ניירו וסיים רביעי בריצת מרתון בתוצאה של 2:16:44 שעות, ב-2008 ניצח במרתון אוסטין. במבחנים האמריקאים לקראת אולימפיאדת בייג'ינג סיים במקום ה-22 ולאחר מכן פרש מעיסוק מקצועי בתחום.

הוא השלים ב-2009 תואר JD במשפטים באוניברסיטת וילאנובה. לאחר לימודיו עבר למינאפוליס שם עסק כעורך דין והיה פעיל חברתי. הוא סייע בארגון עזרה לתושבי האזור שאיבדו את ביתם כתוצאה מאסון טבע, וכן פעל למניעת חקיקה שתאסור על הכרה בנישואים של בני-זוג מאותו המין. על פועלו העניקה לו העירייה ב-2012 את פרס זכויות האזרח על שם מרטין לותר קינג.

ב-2013 נבחר למועצת העיר וב-2017 נבחר לראשות העיר. במאי 2020 התמודד עם פרשת רצח ג'ורג' פלויד, תושב העיר אפרו-אמריקאי שנחנק למוות בידי שוטר. פריי תמך בפיטוריהם המידיים של השוטרים המעורבים. מותו של פלויד הביא להפגנות ומהומות ברחבי העיר, ולעימות תקשורתי בין פריי לנשיא ארצות הברית דונלד טראמפ על דרך הטיפול בהן. במהלך ההפגנות בעיר, התייצב פריי במוקד ההפגנות וסירב באופן פומבי לדרישת המפגינים לביטול המשטרה המקומית, צעד שהביא לסילוקו מההפגנה ולאיומים שלא יזכה לתמיכת המצביעים בבחירות הבאות. בנובמבר 2021 נבחר לתקופת כהונה שנייה.

פריי נשוי בשנית לשרה קלארק. יחד עם אשתו שהתגיירה, הם נוהגים לפקוד שני בתי כנסת רפורמיים במיניאפוליס, "מקדש ישראל", "שיר תקווה".

קישורים חיצוניים
----------------

ויקישיתוף מדיה וקבצים בנושא **ג'ייקוב פריי** בוויקישיתוף
* 

* אתר האינטרנט הרשמי של ג'ייקוב פריי
* ג'ייקוב פריי באתר עיריית מיניאפוליס
* ג'ייקוב פריי, ברשת החברתית פייסבוק

* ג'ייקוב פריי, ברשת החברתית אקס (טוויטר)

* ג'ייקוב פריי, ברשת החברתית אינסטגרם

הערות שוליים
------------

1. ↑  New Minneapolis mayor may be the world’s fastest politician, אתר runningmagazine.ca, ‏8 בינואר 2018
2. ↑  For Mayor Jacob Frey of Minneapolis, a Stinging Rebuke, הניו יורק טיימס, 7 ביוני 2020
3. ↑  Jewish Minneapolis Mayor Jacob Frey on Trump and becoming a sex symbol, The Jerusalem Post | JPost.com (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14238233

 |
**דנמרק נטלה חלק באירוויזיון למקהלות** פעמיים החל מתחילת התחרות ב-2017, כאשר שלחה את "המקהלה האקדמית של אורהוס" כנציגתה בתחרות.

היסטוריה
--------

ב-27 בפברואר 2017 הודיעה דנמרק כי הם יערכו להופעת הבכורה שלהם בתחרות של 2017.

המקהלות והשירים שייצגו את דנמרק באירוויזיון למקהלות
---------------------------------------------------

 שורה בצהוב מסמלת **ניצחון** של המתמודדת באותה תחרות  

 שורה באפור מסמלת תחרות בה המתמודדת הגיעה למקום ה**שני**  

 שורה בחום מסמלת תחרות בה המתמודדת הגיעה למקום ה**שלישי**  

 שורה באדום מסמלת תחרות בה המתמודדת דורגה במקום **האחרון**  

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר


| שנה | מבצע | שירים | שפה | מיקום |
| --- | --- | --- | --- | --- |
| 2017 | המקהלה האקדמית של אורהוס | "I Seraillets Have" / "Wiigen-Lied" | דנית | אין |
| 2019 | ejdbw | djchw jsdf | אנגלית | 1 |

השדרנים מטעם דנמרק
------------------

| שנה | שדרן |
| --- | --- |
| 2017 | אולה טופולם ופיליפ פבר |

ראו גם
------

* האירוויזיון למקהלות
* דנמרק באירוויזיון
* דנמרק באירוויזיון הילדים

קישורים חיצוניים
----------------

* 

* אתר האינטרנט הרשמי של דנמרק באירוויזיון למקהלות
**בוכטלן** (בגרמנית: **Buchteln**; או **Buchtel**; בצ'כית: buchta ברבים: buchty) הן סוג של לחמניות מתוקות העשויות מבצק שמרים מועשר במילוי פובידל, ריבה כלשהי, שוקולד, פרג טחון או גבינת קווארק, מוברשות בחמאה ואפויות בתבנית גדולה כך שייצמדו יחד וניתן לפרק אותן לאחר האפייה. הבוכטלן המסורתי מלא בפובידל. ניתן להוסיף על הבוכטלן רוטב וניל, אבקת סוכר או לאכול רגיל וחם. בוכטלן מוגש פושר על פי רוב, בעיקר כמאפה ארוחת בוקר או עם תה. במאה ה-19 הבוכטלן הוכן לפעמים במים רותחים בדומה לכיסונים.

מוצאו של הבוכטלן הוא באזור בוהמיה, אך הוא הוא ממלא תפקיד מרכזי במטבח ההונגרי האוסטרי, הסלובקי, הסלובני. בבוואריה בוכטלן נקרא ההוואריה Rohrnudeln, בסלובנית buhteljni, בסרבית бухтле / buhtle או бухтла / buhtla, בהונגרית bukta, בניב קייקווי buhtli, בקרואטית buhtle, בפולנית buchta,ב צ'כית buchta או buchtička, ברומניה, בחבל באנאט, נקרא bucte.

* Homemade buchteln served with vanilla sauceבוכטלן תוצרת בית מוגש עם רוטב וניל
* Freshly baked, homemade buchtelnבוכטלן טרי, תוצרת בית

ראו גם
------

* גיבניצה
* שטרודל חלב-שמנת
* פלצ'ינקה

הערות שוליים
------------

קישורים חיצוניים
----------------

* בוכטלן – כופתאות שמרים מתוקות, כולל. מתכון
* מתכון לבוהלט בוסני

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph114204

 |


1. ↑  "Unterflack : Unterhose | Das Österreichische Wörterbuch". *Unterflack : Unterhose | Das Österreichische Wörterbuch* (בגרמנית). ארכיון מ-2022-09-28. נבדק ב-2022-05-20.
2. ↑  *The Oxford Companion of Sugar and Sweets*.
**הרמס** (בצרפתית: **Hermès**) הייתה מעבורת חלל מתוכננת של סוכנות החלל האירופית (ESA).

תולדות המיזם
------------

פיתוחה של מעבורת חלל אירופית החל בשנת 1975 על ידי סוכנות החלל הצרפתית (CNES), ולאחר מכן על ידי סוכנות החלל האירופית. היה דמיון בינה לבין דגם הבואינג X-20 דיינה-סור האמריקאי. בשנת 1985 הציעה צרפת להמשיך את פיתוחה של המעבורת תחת חסותה של סוכנות החלל האירופית. הרמס הייתה אמורה להיות משוגרת על ידי המשגר הכבד אריאן 5 ולקחת חלק בתוכנית חלל מאוישת. 

התוכנית אושרה בנובמבר 1987. על פיה אמור היה להתקיים פיתוח מוקדם של המעבורת בשנים 1988–1990, והאור הירוק לפיתוח מתקדם של התוכנית אמור היה להינתן בהתבסס על תוצאות הפיתוח המוקדם. עם זאת, התוכנית סבלה מעיכובים רבים ומבעיות תקציב, ובוטלה לבסוף בשנת 1992. לפני ביטול המיזם נשקלה הסבת המעבורת לתצורה בלתי מאוישת.

נתונים טכניים
-------------

* אורך: 19 מטר
* משקל: 21,000 ק"ג
* צוות: שלושה
* זמן שהייה בחלל (כשהמעבורת מעוגנת לתחנת החלל הבינלאומית (ISS)): 90 יום

קישורים חיצוניים
----------------

ויקישיתוף מדיה וקבצים בנושא **הרמס** בוויקישיתוף
* הרמס, באתר Astronautix.com
* הרמס, באתר Aerospaceguide.net
הפייסטוס כובל את פרומתאוס לסלע
**פרומתאוס הכבול** או **פרומתאוס האסיר** (ביוונית: Προμηθεύς Δεσμώτης) היא טרגדיה יוונית המיוחסת לאייסכילוס. על-אף שלא ידועה לנו שנת כתיבתה המדויקת, חוקרים מעריכים כי חוברה סביב שנת 466/7 לפני הספירה הנוצרית.

הטרגדיה עוסקת במיתוס של פרומתאוס, ידיד בני האדם, שנענש על ידי זאוס על שום שנתן להם את האש.

הטרגדיה מיוחסת לאייסכילוס, אולם יש חוקרים מודרניים שבדקו את סגנונה האמנותי והלשוני והגיעו למסקנה שזיהוי זה הוא מוטעה, ולא אייסכילוס היה כותבה אלא מחבר אלמוני כלשהו.

עלילה
-----

העלילה נפתחת כאשר פרומתאוס נכבל לסלע על ידי הפייסטוס בעוד משרתיו של זאוס, כח ועזוז, משגיחים על המעשה. עונשו של פרומתאוס בא עליו בשל עזרתו לבני האדם, במיוחד נתינת האש. מכאן המחזה מורכב משיחות של פרומתאוס עם דמויות שונות הבאות לבקרו במאסרו.

הסצנה הבאה מורכבת משיחותיו עם האוקיינידות (שמשמשות כמקהלה) ואביהם אוקיינוס. בדיאלוג מדגיש פרומתאוס את עזרתו התמידית לבני האדם, שבלעדיה לא היו יכולים לבנות את תרבותם.

בסצנה הבאה מופיעה איו, שעליה נגזרו נדודים כתוצאה מתשוקתו של זאוס אליה. פרומתאוס מספר לה את עתידה, וכי היא עתידה ללדת בן, הרקלס, שיהיה זה שישחררו ממאסרו. כמו כן הוא מנבא את נפילתו של זאוס משלטונו באולימפוס.

בסצנת הסיום מגיע הרמס, שליח האלים, בשליחות מטעם זאוס לברר מי הוא זה שעתיד להפיל את זאוס מכיסאו. פרומתאוס מסרב לגלות את סודו למרות האיומים שהרמס משמיע נגדו. המחזה מסתיים כשזאוס מכלה את זעמו בפרומתאוס ומשליך עליו את ברקיו.

תרגומים לעברית
--------------

* איסכילוס, סופוקלס ואוריפידס, **טרגדיות נבחרות**, מתורגמות מיונית עם מבואות וביאורים מאת אהרן קמינקא, תל אביב, דביר, 1952
* איסכילוס, **פרומתבס הכבול**, מהמקור היווני בצירוף מבוא והערות בנציון בנשלום, תל אביב, גזית, תש"ב
* אייסכילוס, **פרומתאוס הכבול**, מיוונית: אהרן שבתאי, תל אביב, שוקן, 1994

קישורים חיצוניים
----------------

ויקישיתוף מדיה וקבצים בנושא **פרומתאוס הכבול** בוויקישיתוףיעל רנן, פרומתאוס הכבול, מתוך: ספרות המערב - קובץ מסות.

* פרומתאוס הכבול, באתר אנציקלופדיה בריטניקה (באנגלית)
* פרומתאוס הכבול, באתר אנציקלופדיית ההיסטוריה העולמית (באנגלית)

* אייסכילוס, פרומתאוס האסיר, שורות 1-130, דבר, 4 באוקטובר 1938, בתרגום אהרן קמינקא; המשך, שורות 130-245, המשך, שורות 245-510

הערות שוליים
------------

1. ↑  שפיגל, נתן, **תולדות הטראגדיה היוונית**, מאגנס: האוניברסיטה העברית, תשנ"ב, עמ' 72

| מחזות אייסכילוס |
| --- |
| 

|  |  |
| --- | --- |
| המבקשות מחסה • הפרסים • שבעה נגד תבאי • פרומתאוס הכבול  **האורסטיאה**: אגממנון • נושאות הנסכים • נוטות החסד | אייסכילוס |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520682105171
* BNE: XX2215975
* BnF: cb12273963b (data)
* GND: 4201258-2
* LCCN: n81062716
* NLA: 35063550
* SUDOC: 028318056
* VcBA: 492/12569
* VIAF: 259058129
* WorldCat (עם VIAF): 259058129

 |
**חוק שימור החומר** (מכונה גם **חוק שימור המסה**) הוא חוק שימור מקורב, הקובע כי מסה במערכת חומרים אינה יכולה להופיע או להיעלם, אלא רק לשנות צורה.

החוק נוסח לראשונה על ידי לבואזיה בן המאה ה-18, אם כי מדענים אחרים (כדוגמת לומונוסוב) הביעו אף הם רעיונות דומים מספר עשורים לפניו.

> 
> שום דבר אינו נוצר על ידי האדם או הטבע. ואפשר להניח כמושכל ראשון שבכל פעולה שווה כמות החומר הקיימת לפני הפעולה לזו שאחריה.
> 
> 
> 
> — אנטואן לבואזיה, Traité Élémentaire de Chimie
> 

על פי חוק שימור החומר, חומר אינו יכול להיהרס או להיווצר. את החוק אפשר לנסח באופן סטויכיומטרי, כאמירה שמספר האטומים של כל יסוד במגיבים יהיה תמיד זהה למספר האטומים של אותו היסוד בתוצריו רק בתגובות כימיות, שבהן אין התפרקות גרעינית של אטומים. תהליכים גרעיניים, בהם פליטה או בליעה של אנרגיה מאפשרת להתמיר גרעיני אטום מיסוד אחד ליסוד אחר, מתוארים בחוק שימור האנרגיה. מכיוון שאנרגיה שקולה למסה (לפי E=mc²), חוק שימור החומר הוא מקרה פרטי של חוק שימור האנרגיה, התקף בכל המקרים בהם מסה איננה הופכת לאנרגיה או להפך. חוק שימור החומר אינו מדויק לחלוטין, מכיוון שאינו מתייחס לאנרגיה הנפלטת או הנבלעת במסגרת התגובה הכימית. יחד עם זאת, השינוי במסה שיוצר השינוי באנרגיה זניח מאוד, ועל כן ניתן להתעלם ממנו ברוב היישומים של כימיה מעשית.

מקרה נוסף שבו החוק אינו תקף הוא בתהליכים יחסותיים; כאשר עצמים נעים במהירויות המתקרבות למהירות האור, משתנה המסה שלהם בהשוואה למסת המנוחה.

קישורים חיצוניים
----------------

* ארז גרטי, חוק שימור החומר, במדור "מאגר המדע" באתר של מכון דוידסון לחינוך מדעי, 28 ביוני 2011
* חוק שימור החומר, באתר אנציקלופדיה בריטניקה (באנגלית)
**קית' בנטלי דיווידס** (באנגלית: **Keith Bently Davids**, נולד ב-11 ביולי 1968) הוא קצין בדרגת אדמירל משנה המכהן כמפקד פיקוד הלוחמה המיוחדת של צי ארצות הברית.

ביוגרפיה
--------

בראדלי גדל במיאמי שבפלורידה. ב-1990 סיים לימודיו באקדמיה הימית של ארצות הברית והתגייס לצי. הוא התנדב ליחידת אריות הים ונהיה ללוחם וקצין ביחידה. הוא שירת כמפקד מחלקה בצוות 2 של אריות הים, שימש סגן מפקד צוות 7 ומפקד צוות 1. כמו כן שימש מפקד כוח המבצעים המיוחדים הבין-זרועי בעיראק. תפקידים נוספים אותם מילא הם עוזר למפקד הצי האטלנטי, עוזר צבאי לנשיא ארצות הברית וסגן מנהל המשרד לעניינים צבאים בבית הלבן. שירת כסגן מפקד כוח 3 של פיקוד הלוחמה המיוחדת של הצי, ראש תחום אימונים במרכז הלוחמה המיוחדת של הצי, קצין אג"ם וסגן מפקד פיקוד הלוחמה המיוחדת.

פיקד על מרכז הלוחמה המיוחדת של הצי. בשנים 2017 עד 2020, שימש כמנהל המשרד לעניינים צבאים בבית הלבן. ב-2020 מונה למפקד המבצעים המיוחדים של פיקוד דרום של ארצות הברית. באוגוסט 2022 מונה למפקד פיקוד הלוחמה המיוחדת של הצי.

דיווידס בוגר תואר שני ניתוח מערכות הון אנושי מבית הספר של הצי ללימודים מתקדמים ובעל תואר שני באסטרטגיית ביטחון לאומי ממכללת המלחמה הלאומית. הוא נשוי לאיווט דיווידס, אף היא קצינה בדרגת אדמירל משנה בצי, והם הורים לתאומים.

מנעוריו הוא משתתף בשיט תחרותי בדגמי 470 ולייזר. כמו כן הוא מתחרה בטריאתלון איש הברזל.

קישורים חיצוניים
----------------

ויקישיתוף מדיה וקבצים בנושא **קית' דיווידס** בוויקישיתוף
* ביוגרפיה באתר צי ארצות הברית
**ויליאם לנויר** (באנגלית: **William Benjamin "Bill" Lenoir**;‏ 14 במרץ 1939, מיאמי - 26 באוגוסט 2010) היה מהנדס ואסטרונאוט אמריקני אשר לקח חלק בתוכניות חלל וטס לחלל.

ביוגרפיה
--------

ויליאם לנויר נולד במיאמי שבפלורידה וגדל בעירו. בשנת 1961 הוא סיים לימודי תואר בהנדסת חשמל במכון הטכנולוגי של מסצ'וסטס. בהמשך הוא סיים תואר שני (1962) ותואר שלישי (1965). הוא המשיך לעבוד במכון ובשנת 1965 מונה לפרופסור חבר.

לנויר עסק בין היתר במחקרים שתמכו בטיסות לחלל.

שירות בנאס"א
------------

בשנת 1967 לנויר התקבל ליחידת האסטרונאוטים של נאס"א. בהיותו בנאס"א לנויר תחילה עבד אמוני טיסה ובהמשך היה בצוות תמיכה של סקיילאב 3 ו-סקיילאב 4. בשנים 1974–1976 הוא היה חבר בצוות של נאס"א שבדק אפשרות העברת אנרגיה מחלל לכדור הארץ.

לנויר היה חלק של צוות במשימה STS-5 שהמריאה בשנת 1982 כאשר על סיפונה ואנס בראנד, רוברט אוברמייר, ג'וזף אלן וויליאם לנויר. זו הייתה הפעם הראשונה שלחלל נשלח צוות של 4 אנשים. זמן קצר לאחר סיום המשימה לנויר התפטר מנאס"א והחל לעבוד בחרבת Booz Allen Hamilton. בשנת 1989 הוא חזר לנאס"א ועבד בה עד לשנת 1992.

לאחר פרישה מנאס"א
-----------------

לאחר פרישה מנאס"א אלן מונה לסגן נשיא של Booz Allen Hamilton ועבד עד לשנת 2000.

הוא מת בשנת 2010 אחרי פגיע בתאונת דרכים.

קישורים חיצוניים
----------------

ויקישיתוף מדיה וקבצים בנושא **ויליאם לנויר** בוויקישיתוף
* ביוגרפיה באתר נאס"א
* ביוגרפיה
* ויליאם לנויר, באתר "Find a Grave" (באנגלית)

הערות שוליים
------------

1. ↑  William Lenoir, astronaut who flew on first operational space shuttle mission, dies | collectSPACE, collectSPACE.com
**כוח האכיפה** (באנגלית: **Implementation Force**, בקיצור: **IFOR**) היה כוח רב-לאומי בהובלת נאט"ו לאכיפת השלום בבוסניה והרצגובינה, אשר פעל במשך שנה אחת, מ-20 בדצמבר 1995 עד 20 בדצמבר 1996, תחת שם הקוד Operation Joint Endeavour.

רקע
---

נאט"ו היו אחראיים ליישום הסכם דייטון. 

כוח האכיפה החליף את כוח שמירת השלום של האו"ם UNPROFOR, אשר הגיע ב-1992 והעברת הסמכות ממנו לכוח האכיפה התקבלה בהחלטה 1031 של מועצת הביטחון של האו"ם. כ-60,000 חיילי נאט"ו בנוסף לכוחות ממדינות שאינן חברות נאט"ו נפרשו בבוסניה והמבצע החל ב-6 בדצמבר 1995.

טנק צ'אלנג'ר 1 של הכוחות המזוינים של בריטניה ועליו סימון כוח האכיפה.
אדמירל לייטון סמית ג'וניור היה מפקד כוח האכיפה. הוא פיקד על הכוחות ממפקדה בזאגרב ובהמשך מסרייבו. 

בשיאו היו בכוח האכיפה חיילים מ-32 מדינות וגודלו היה כ-80,000 חיילים בסך הכל. בשלבים הראשונים הכוח הורכב ברובו מחיילי UNPROFOR שנשארו במקום והחליפו את התג של האו"ם בתג של כוח האכיפה.

חיילים רוסים ואמריקאים במהלך סיור משותף סביב העיר זורניק ב-1996.
חברות נאט"ו שהשתתפו בכוח היו: בלגיה, קנדה, דנמק, צרפת, גרמניה, איטליה, לוקסמבורג, הולד, נורווגיה, פורטוגל, ספרד, טורקיה, ארצות הברית ובריטניה. מדינות שאינן חברות נאט"ו ואשר שלחו חיילים גם כן היו: אוסטרליה, אוסטריה, בנגלדש, צ'כיה, מצרים, אסטוניה, פינלנד, הונגריה, לטביה, ליטא, מלזיה, ניו זילנד, פקיסטן, פולין, רומניה, סלובקיה, שוודיה, רוסיה ואוקראינה.

ב-21 בדצמבר 1996 הוחלף כוח האכיפה בכוח הייצוב. 

כוחות רוסים בבוסניה

קישורים חיצוניים
----------------

ויקישיתוף מדיה וקבצים בנושא **כוח האכיפה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007459078505171
* LCCN: n97032754
* NKC: kn20030210023
* VIAF: 305587453
* WorldCat: viaf-305587453

 |
**מרטין לותר קינג (האב)** (19 בדצמבר 1899 – 11 בנובמבר 1984) היה כומר בפטיסטי אפרו-אמריקאי, פעיל למען זכויות האדם של שחורים בארצות הברית. אביו של מרטין לותר קינג.

ביוגרפיה
--------

נולד כמייקל קינג כ- 30 קמ מאטלנטה, ג'ורג'יה בעיירה בשם סטוקברידג'. אביו היה איכר פשוט, כבר בגיל רך החל קינג למרוד לשילוטן האכזרי, הוא החל לחזר אחרי אלברטה ויליאמס בתו של הכומר בכנסייה הבפטיסטית אבנעזר באטלנטה. משפחתה עודדה את הקשר ביניהם והמריצה אותו להשלים את לימודיו ולהיות גם הוא כומר. לאחר שמונה שנות היכרות, הם נישאו ב-1926. לבני הזוג נולדו שלושה ילדים בארבע שנים: בת, וילי כריסטין קינג (ילידת 1927), מרטין לותר קינג ג'וניור (נולד מייקל קינג ג'וניור, 1929–1968), ובן שני, אלפרד דניאל ויליאמס קינג (1930–1969).

קינג הפך למנהיג של הכנסייה הבפטיסטית אבנעזר במרץ 1931 לאחר מותו של ויליאמס, חמיו. בשל השפל הכלכלי נקלעה הכנסייה למצוקה כלכלית אך הוא גייס כספים וחברים והצליח לייצב את מצבה. בשנת 1934, בעקבות ביקור של האב בכנס העולמי החמישי של איחוד הכנסיות הבפטיסטיות שנערך באותה שנה בברלין, שינה האב את שמו ואת שם בנו ל"מרטין לותר" לאות כבוד לכומר והפרופסור לתאולוגיה הגרמני מרטין לותר, מייסד זרם הנצרות הפרוטסטנטית. סבא של קינג מצד אביו היה אמריקאי ממוצא אירי, ומבדיקה גנטית שנערכה לצאצאיו עולה כי יש לו שורשים מאנשי המאנד מסיירה לאון
.

באוטוביוגרפיה של בנו מספר מרטין לותר קינג, על מספר הזדמנויות שבהן אביו מחה על גזענות ואי שוויון זכויות. בפעם אחת הם נטשו חנות נעליים במחאה על יחס מפלה, והוא שמע את אביו ממלמל "לא אכפת לי כמה זמן אצטרך לחיות עם המערכת הזו, אני אף פעם לא אקבל את זה". פעם נוספת שוטר עצר אותם וקרא לאביו בכינוי ילד – BOY, אביו הצביע עליו ואמר "הוא ילד אני לא, ועד שלא תדבר אליי כמבוגר לא אתייחס אליך". דעותיו ופעילותו השפיעו על בנו שלאחר שהוסמך לכמורה כיהן גם הוא ככומר באותה כנסייה.

לאחר הירצחו של בנו, הוא ואלמנתו של קינג קיבלו עבורו את מדליית החירות הנשיאותית.

אשתו אלברטה נרצחה בכנסייה  ב-30 ביוני 1974, בעוד היא מנגנת על העוגב, על ידי אדם שחור שהתנגד לנצרות וצעק "אתם עובדים אלי שווא". בנו אלפרד מת בגיל 39 מתאונת טביעה. קינג עצמו האריך ימים ומת בגיל 84 מהתקף לב. כנסיית אבנעזר שבה שימשו הוא ובנו ככמרים הפכה לאתר מורשת היסטורי (אנ').

קישורים חיצוניים
----------------

ויקישיתוף מדיה וקבצים בנושא **מרטין לותר קינג האב** בוויקישיתוף
* מרטין לותר קינג האב, באתר "Find a Grave" (באנגלית)

הערות שוליים
------------

1. ↑  סיפור שינוי השם באתר "הדרך הגרמנית"
2. ↑
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439218305171
* CiNii: DA11852738
* GND: 118562223
* ISNI: 0000 0000 8402 3584
* LCCN: n80078476
* NARA: 10567674
* NLA: 35271806
* RERO: 02-A012436805
* SNAC: w68w3m70
* SUDOC: 083356029
* Trove: 891732
* VIAF: 95371840
* WorldCat: lccn-n80078476

 |
**המשלחת הצבאית הפולנית בסוריה** (בפולנית: **Polski Kontyngent Wojskowy w Syrii**) הייתה יחידה מיוחדת של צבא פולין אשר הוצבה ככוח שמירת שלום ברמת הגולן במסגרת אונדו"ף.

היסטוריה
--------

ב-31 במאי 1974 נחתם הסכם הפרדת הכוחות בין ישראל לסוריה. ההסכם יצר אזור הפרדה ושני אזורי דילול משני צדדיו, וקרא להקמת כוח רב-לאומי שיפקח על יישומו. בו ביום התקבלה החלטה 350 של מועצת הביטחון של האו"ם אשר אישרה את הקמת כוח הפיקוח על ההפרדה של האומות המאוחדות (אונדו"ף). המדינות הראשונות שהתנדבו לשלוח כוחות לאונדו"ף היו אוסטריה ופרו, ששלחו כל אחד גדוד אחד, וכן קנדה ופולין ששלחו כל אחת פלוגת תמיכה לוגיטסית.

הפלוגה הפולנית קיבלה את השם "קבוצת הלוגיסטיקה הפולנית" (polska kompania logistyczna או בראשי תיבות: POLLOG), וב-5 ביוני 1974 היא נפרשה בצד הסורי של הרמה, במחנה פוארי המנוהל על ידי הגדוד האוסטרי (AUSBATT). ב-1979 החליטה ממשלת פולין על משלוח 60 חיילים נוספים לסוריה, נוסף על ה-90 שכבר נמצאו בארץ. לאורך שנים אלו, תפקידם של הפולנים התמצה במתן תמיכה לוגיסטית לחיילי שאר המדינות.

ב-1992, לנוכח קיצוץ רוחבי בתקציבי אונדו"ף, החליטה פולין לצמצם את הכוח ל-130 חיילים. באותה שנה החליטה פינלנד על הסגת חייליה מסוריה. הוחלט שהחיילים הפולנים יתפסו את מקומם של הפינים, ויפסיקו לשמש כיחידת תמיכה לוגיסטית. עקב כך, ב-1 בנובמבר 1993 שונה שמה של היחידה ל"הגדוד הפולני" (POLBATT). הגדוד נמצא תחת פיקודו של המושל הצבאי של קרקוב, והיה הגדוד הקרבי השני בתולדות פולין שפעל מחוץ למדינה (לאחר הגדוד הפולני בקרואטיה). עקב כך הועברו הפולנים ממחנה פואר שבצד הסורי למחנה זיוונית הנמצא בצד הישראלי. במקביל החליטה פולין להעלות את מספר חייליה בסוריה ל-360.

ב-22 באוקטובר 2009 החליטה פולין לסיים את המשימה בסוריה. החיילים הפולנים עזבו את הארץ ואת מקומם תפסו חיילי הגדוד הפיליפיני (PHILBATT). שני קצינים מהצי הפולני נותרו כיועצים במטה אונדו"ף עד 9 באפריל 2010.

קישורים חיצוניים
----------------

ויקישיתוף מדיה וקבצים בנושא **המשלחת הצבאית הפולנית בסוריה** בוויקישיתוף
* UNDOF, באתר הצבא הפולני (בפולנית)
* סוריה, באתר הצבא הפולני (בפולנית)
**חולְיה** היא המבנה הצבאי הקטן ביותר מעל לרמת הפרט (חייל בודד). לרוב, מונה חוליה שלושה חיילים. חוליה בת שני לוחמים מכונה "חוליה מצומצמת" וחוליה בת ארבעה או חמישה לוחמים היא "חוליה מורחבת". בדרך כלל, חוליה לא תפעל בצורה עצמאית אלא תהווה חלק ממבנה רחב יותר של כיתה. הכיתה תכיל לרוב בין שתיים לארבע חוליות.

חוליה היא בדרך כלל גוף שקיומו זמני והוגדר רק לצורך פעולה מסוימת. במצב כזה, אותה כיתה תתחלק לחוליות בכל פעם באופן אחר ומפקד החוליה יהיה החייל המקצועי או המנוסה יותר שנבחר באופן זמני. אולם, חוליות מצומצמות, בנות שני חיילים נוטות להיות בעלות הגדרה קבועה. מפקד חוליה כזו הוא לרוב חייל שהתמחה בהפעלת נשק מסוים וחייל שני שתרגל את הסיוע למפקד החוליה המצומצמת. דוגמאות: חוליית המרגמה הקלה, חוליית RPG, חוליית מקלע וכיוצא בזה. בחלוקת מחלקה (כוח המכיל לרוב שלוש כיתות) לחוליות מצומצמות אחד האלחוטנים של המחלקה הוא בן חולייתו של מפקד המחלקה (המפקד הוא לרוב קצין בדרגת סגן משנה) והאלחוטן השני הוא בן חולייתו של הסמל המחלקתי.

| יחידות צבאיות |
| --- |
| העת העתיקה | פלנקס • דקוריה • טורמה • מאניפולוס • קנטוריה • קוהורטה • לגיון • מורה |
| העת החדשה | חוליה • כיתה • צוות • מחלקה • פלוגה • גדוד • רגימנט • חטיבה (בריגדה) • אוגדה (דיוויזיה) • גיס (קורפוס) • ארמייה • קבוצת ארמיות • זירה • מטה כללי |
| יחידות בחיל הים וחיל האוויר | פלגה • שייטת • מספן • טייסת • כנף • בח"א • להק |
| יחידות בצה"ל | חטיבה מרחבית • אוגדה מרחבית • פיקוד מרחבי • המטה הכללי של צה"ל |
**האי ויקטוריה** (באנגלית: **Victoria Island**) הוא אי בארכיפלג הארקטי הקנדי. שטחו של האי מחולק בין שתי טריטוריות בקנדה: טריטוריית נונאווט והטריטוריות הצפון-מערביות. השליש המערבי של האי שייך למחוז אינוביק (Inuvik) שבטריטוריות הצפון-מערביות ואילו שני השלישים הנותרים שייכים למחוז קיטיקמאוט (Kitikmeot) שבטריטוריית נונאווט.

שטחו של האי הוא 217,291 קמ"ר וככזה הוא האי ה-8 בגודלו בעולם והשני בגודלו מבין אייה של קנדה. שטחו של האי גדול משטחה של בלארוס.

האי קרוי על שמה של המלכה ויקטוריה, שהייתה השליטה של קנדה בין השנים 1901-1867. כל המקומות באי הנושאים את השם "הנסיך אלברט" קרויים על שמו של בעלה הנסיך אלברט.

מיקום ותיאור
------------

מצפון לאי נמצא מצר ויקונט מלוויל (Viscount Melville Sound) וממזרח לו נמצאים תעלת מקקלינטוק ומצר ויקטוריה. ממערב לאי נמצאים מפרץ אמונדסון והאי בנקס שמופרד מהאי ויקטוריה על ידי מצר ארוך שנקרא מצר הנסיך מוויילס. מדרום לאי נמצאים (ממערב למזרח) מצר דולפין ויוניון, מפרץ אוסטין, מפרץ קורוניישן ומצר דיס.

האי מאופיין בחצאי איים רבים ובקו חוף מחורץ במפרצונים. בצפון מזרח האי נמצא חצי האי סטורקרסון (Storkerson Peninsula) שבקצהו נמצאת תעלת גולדסמית' שמפרידה בין האי ויקטוריה לבין האי הסמוך, סטפנסון (Stefansson Island). חצי האי סטרוקרסון מופרד משאר החלק הצפוני של האי על ידי מפרץ האדליי (Hadley Bay) שהוא אחד המפרצונים הגדולים באי. חצי אי רחב נוסף שנמצא בצפון האי הוא חצי אי הנסיך אלברט, שבקצהו נמצא מצר הנסיך מוויילס. בדרום מערב האי נמצא חצי האי וולסטון (Wollaston Peninsula) שמופרד מהאזור המרכזי של האי על ידי מצר הנסיך אלברט.

צורתו של האי כולו באופן מקרי מזכירה עלה אדר מסוגנן, שהוא סמלה המרכזי של קנדה.

הנקודה הגבוהה ביותר באי מגיעה ל-655 מטרים. פסגה זו היא חלק מרכס שאלר (Shaler Mountains) הנמצא באזור המרכזי-צפוני של האי. בצפון מזרח האי נמצא אגם פרגוסון (Ferguson Lake). גודלו של האגם הוא 562 קמ"ר והוא הגדול מבין האגמים שבאי.

על פי מפקד אוכלוסין שנערך ב-2006, על האי מתגוררים 1875 בני אדם, מהם 1477 בנונאווט ו-398 בטריטוריות הצפון-מערביות. שני היישובים הגדולים שעל האי הם קיימברדיג' ביי (Cambridge Bay) הנמצא בחוף הדרום מזרחי בשטחה של נונאווט, ואלוקקטוק (Ulukhaktok) שנמצאת בחוף המערבי בשטח הטריטוריות הצפון-מערביות.

קישורים חיצוניים
----------------

ויקישיתוף מדיה וקבצים בנושא **ויקטוריה** בוויקישיתוף
* האי ויקטוריה, באתר Islands (באנגלית)
* אתר של משלחת לחציית האי ויקטוריה - 1000hourday (באנגלית)
* ויקטוריה, באתר אנציקלופדיה בריטניקה (באנגלית)

הערות שוליים
------------

1. ↑  Other Arctic Islands - Victoria Island, The Atlas of Canada

|  |  |
| --- | --- |
| בקרת זהויות עריכת הנתון בוויקינתונים | 
* GND: 4227305-5
* NKC: ge1147926
* VIAF: 234667739
* WorldCat (עם VIAF): 234667739

 |
פירוש נוסף ערך זה עוסק באביר דתי הנלחם למען האמונה. אם התכוונתם לדמות במבוכים ודרקונים, ראו אביר קודש (מבוכים ודרקונים).
אביר קודש
**אביר קודש** (בלועזית: **פָּלָדִין**) הוא אביר דתי שנלחם למען האמונה או הממסד הנוצרי. דמות אביר הקודש הופיעה בהיסטוריה בעיקר בימי הביניים ומסעי הצלב ובימינו מופיעה במגוון רחב של ספרים, סרטים, משחקי מחשב, משחקי וידאו, הצגות, תוכניות טלוויזיה, משחקי תפקידים ועוד. לפי ההקשרים השונים מונח זה מתורגם כ-Knight, Champion, Crusader, Templar או Paladin.

אביר קודש בהיסטוריה
-------------------

מסדרים נוצריים צבאיים קמו בעיקר הודות למסעי הצלב. מסדרים אלה אורגנו כמו מסדרי נזירים והיו כפופים לאפיפיור בלבד. פעילותם הצבאית העיקרית הייתה באזור ארץ הקודש בהגנה על צליינים ושמירה על דרכי המסחר. הם סייעו לממלכת ירושלים להתגונן בפני המוסלמים ואף על פי שהיו הכוח הצבאי הממושמע והחזק ביותר של הנוצרים, לא הצליחו למנוע את נפילתה של ממלכת ירושלים. במאות שאחרי נפילת הממלכה עסקו מסדרי האבירים בעיקר בבנקאות ובמלחמה בשודדי הים שבאגן הים התיכון.

המסדרים המפורסמים:

* מסדר אבירי היכל שלמה (טמפלרים)
* מסדר אבירי יוחנן הקדוש (הוספיטלרים)
* המסדר הטבטוני

אביר קודש במשחקי תפקידים
------------------------

אביר הקודש המכונה גם **פלדין**, הוא סוג של מקצוע במשחק מבוכים ודרקונים. אביר הקודש הוא איש קרבות בדומה ללוחם אך הוא ניחן ביכולת הטלת לחשי קודש ומספר יכולות על-טבעיות נוספות הקשורות לתמיכה בחבריו לקבוצה והבסת הרוע. לדוגמה, אביר קודש שולט בנשק כבד, ומסוגל לגרש אל-מתים, לרפא במגע ולהסיר מחלות. אבירי הקודש מקדישים את חייהם למלחמה ברוע, לרוב במסגרת מסדר דתי, לכן נטייתם חייבת להיות סדר-טוב.

אביר קודש בספרות ובקולנוע
-------------------------

* מסדר אבירי סולאמניה המופיע ביקום הבדיוני של סדרת ספרי "רומח הדרקון" הוא מסדר אבירי קודש המשרת את אל הטוב פלאדין.
* מסדר אבירי הג'דיי בסרטי "מלחמת הכוכבים" מזכיר מאוד באופיו את תדמית אביר הקודש הקלאסי.